  Анжелика Тихонова корреспондент 16-тӥ южтолэзьлы Удмуртиын эшшо 78 адямилэсь коронавирус инфекциез пусйизы. Выль черламъёс пӧлын 14 аресозь ньыль пиналъёс но 65 арессэс ортчем 15 кунмуртъёс. Со сярысь элькунысь оперативной штаб ивортӥз. Диагноззы Ижкарын 38 улӥсьёслэн зэмаз, Глазкарын – сизьым, Дэбес ёросын – куать, Шаркан ёросын – вить, Якшур-Бӧдья ёросын – ньыль, Воткаын, Сарапул, Пичи Пурга ёросъёсын – быдэн куинь, Глаз, Дэри, Кияса ёросъёсын – быдэн кык, Кез, Кизнер, Сьӧлта ёросъёсын – быдэн одӥг. 72 адями висёнэз вормиз Туннэ нуналлы Удмуртиын выль коронавирус инфекциен черлан 29 сюрс 511 учыр лабораториосын зэматэмын. 26 сюрс 162 адями йӧназ, 366 мурт кулӥз. Та дыре 88 висисьёслэн тазалыксы секыт лыдъяське. Элькунын выль коронавирус инфекцилы 922 сюрс 315 эскеронъёс ортчытӥзы, берло нуналскын – 2 сюрс 199. 15-тӥ южтолэзьлы Удмуртиын 38 сюрс 537 адями коронавируслэсь прививка пуктӥз, со пӧлысь 21 сюрс 201 мурт кыкетӥ компонентсэ но басьтӥз ни.  Тегъёс: Тазалык Ижкар висён Удмуртия коронавирус  